CELEX: E2015P0003
Language: da
Date: 2015-01-20 00:00:00
Title: Anmodning om en rådgivende udtalelse fra EFTA-Domstolen indgivet af Staatsgerichtshof des Fürstentums Liechtenstein den 20. januar 2015 i sagen Liechtensteinische Gesellschaft für Umweltschutz mod Gemeinde Vaduz (Sag E-3/15)

2.7.2015   
            
            
               DA
            
            
               Den Europæiske Unions Tidende
            
            
               C 217/21
            
         Anmodning om en rådgivende udtalelse fra EFTA-Domstolen indgivet af Staatsgerichtshof des Fürstentums Liechtenstein den 20. januar 2015 i sagen Liechtensteinische Gesellschaft für Umweltschutz mod Gemeinde Vaduz
   (Sag E-3/15)
   (2015/C 217/07)
   Staatsgerichtshof des Fürstentums Liechtenstein har ved skrivelse af 20. januar 2015, som indgik til EFTA-Domstolens justitskontor den 22. januar 2015, anmodet EFTA-Domstolen om en rådgivende udtalelse om nedenstående spørgsmål i sagen Liechtensteinische Gesellschaft für Umweltschutz mod Gemeinde Vaduz:
   
               1.
            
            
               Finder direktiv 2011/92/EU af 13. december 2011 om vurdering af visse offentlige og private projekters indvirkning på miljøet anvendelse i Fyrstendømmet Liechtenstein på VVM-procedurer, der stadig — i kraft af overgangsordninger — er reguleret af Gesetz über die Umweltverträglichkeitsprüfung af 10. marts 1999 (»den gamle version af loven om miljøkonsekvensvurdering«)?
            
         
               2.
            
            
               Foreligger der i givet fald i det foreliggende tilfælde en ulovlig begrænsning af miljøorganisationers klageret i medfør af artikel 11 i direktiv 2011/92/EU sammenholdt med artikel 20 i den gamle version af loven om miljøkonsekvensvurdering i en situation, hvor regeringen inden for rammerne af en særskilt procedure træffer en generel afgørelse om projektets forenelighed med miljøet i medfør af artikel 16 i den gamle version af loven om miljøkonsekvensvurdering, men hvor regeringen — i form af betingelser — henskyder væsentlige spørgsmål vedrørende projektets miljøforenelighed til afgørelse inden for rammerne af efterfølgende godkendelsesprocedurer efter speciallovgivningen?
            
         
               3.
            
            
               Har artikel 11 i direktiv 2011/92/EU i givet fald direkte virkning i relation til de omhandlede VVM-procedurer, idet det individuelle søgsmål ved Staatsgerichtshof støttes på denne bestemmelse?
            
         
               4.
            
            
               Hvad er i det foreliggende tilfælde retsvirkningen af en tilsidesættelse af den ved direktivet tillagte klageret under omstændigheder som beskrevet i spørgsmål 2 og 3?